সুমায়ফা ইবনে নাকুর

**জুল কালা সুমায়ফা ইবনে নাকুর হিমিয়ারি** ( ) ৬৩০-এর দশকে সিরিয়ায় ইসলামি বিজয়ের একজন সেনাপতি ছিলেন। তিনি বিলাদ আশ-শামের হিমিয়ার গোত্রের নেতা ও এর সম্ভ্রান্ত পরিবার জুল-কালার প্রতিষ্ঠাতা ছিলেন। তিনি হোমস শহরে বসবাস করতেন, যেখানে হিমিয়ার ও অন্যান্য ইয়েমেনি উপজাতিরা মুসলিম সেনানিবাসে আধিপত্য বজায় রেখেছিল। সুমায়ফা সিরিয়ার গভর্নর মুয়াবিয়া ইবনে আবি সুফিয়ানের উপর আধিপত্য বজায় রাখতেন। তিনি সিফিনের যুদ্ধে হিমিয়ারি বাহিনীর অভিজাত কমান্ডার হিসেবে যুদ্ধ করেন এবং যুদ্ধে তার মৃত্যুর ফলে সিরিয়ায় হিমিয়ারদের পতন ঘটে।

## জীবনী
সুমায়ফা প্রথমবার ঐতিহাসিক সূত্রে জুল-কালা পরিবারের প্রধান হিসেবে উল্লেখিত হন। পরিবারটি ইয়েমেনের একটি অন্যতম শক্তিশালী বংশ ছিল; বিশেষ করে ইসলামের নবি মুহাম্মাদের যুগে। এরপর খলিফা আবু বকরের শাসনামলে (৬৩২–৬৩৪ খ্রি.) তাঁর নাম ইতিহাসে দেখা যায়।

৬৩০-এর দশকে মুসলমানদের সিরিয়া বিজয়ের সময় তিনি সেই অভিযানে অংশ নেন। তখন অনেক ইয়েমেনি ( দক্ষিণ আরবীয়) গোত্রের যোদ্ধারা বিজয়ী মুসলিম বাহিনীর সঙ্গে সিরিয়ায় প্রবেশ করে। যুদ্ধ শেষে তাদের অনেকেই সিরিয়ার বিভিন্ন শহরে বসতি স্থাপন করে এবং সুমাইফাও শেষ পর্যন্ত সিরিয়ার হিমস শহরে বসতি স্থাপন করেন। সেখানে তিনি তাঁর নিজ গোত্র হিময়ারির অন্যতম প্রধান নেতা হয়ে ওঠেন। ওই গোত্রের আরেকজন প্রধান ছিলেন জুল-আসবা কুরাইব ইবনে আবরাহা। সুমাইফা তাঁর বোন কুরাইবার সঙ্গে বিবাহ বন্ধনে আবদ্ধ হন, যার ফলে দুই নেতার মধ্যে পারিবারিক সম্পর্কও গড়ে ওঠে।

ইতিহাসবিদ উইলফ্রেড ম্যাডেলুঙের মতে, সুমায়ফার মূল পরিকল্পনা ছিল সিরিয়ার প্রধান রাজনৈতিক কেন্দ্র দামেস্কে বসতি স্থাপন করা। কারণ সেখানে অবস্থান করলে তিনি পুরো অঞ্চলে হিমিয়ার গোত্রের আধিপত্য সুসংহত করতে পারতেন। তাঁর ইয়েমেনি সমর্থকেরা তাঁকে "হিময়ারি রাজা” বলে সম্বোধন করত। তাঁকে এই উপাধি তাঁর গোত্রের নেতৃত্ব ও সিরিয়ায় প্রাচীন হিমায়ির রাজ্য পুনঃপ্রতিষ্ঠার আকাঙ্খার কারণে দেওয়া হয়। তবে এই পরিকল্পনা মুসলিমদের স্বার্থের বিরোধী ছিল। কারণ এর ফলে ইসলামি খিলাফত দ্বিখণ্ডিত হওয়ার সম্ভাবনা ছিল। সুমায়ফার এই উচ্চাকাঙ্ক্ষা সম্ভবত খলিফা উমরকে উদ্বিগ্ন করে তোলে। ফলে তিনি সিরিয়ায় তাঁর প্রতিনিধি হিসেবে কাজ করা ইয়াজিদ ইবনে আবি সুফিয়ান ও মুয়াবিয়ার পক্ষে সমর্থন শক্তিশালী করার চেষ্টা করেন। তাদের সঙ্গে মিত্র ছিল শক্তিশালী আরব গোত্র বনু কালব। এই জোটের প্রধান উদ্দেশ্য ছিল হিময়ারি শক্তিকে নিয়ন্ত্রণে রাখা।

৬৪০-এর দশকে যখন মুয়াবিয়া সিরিয়ার গভর্নর ছিলেন, তখনও সুমায়ফা মাঝে মাঝে তাঁর আদেশের বিরোধিতা করতেন। বিশেষ করে হিমস শহরে অবস্থানকারী ইয়েমেনি সৈন্যরা সাধারণত সুমায়ফার নির্দেশই অনুসরণ করত। পরে ইসলামি ইতিহাসের সবচেয়ে বড় গৃহযুদ্ধ প্রথম ফিতনার সময় সুমায়ফা বিশেষ ভূমিকা পালন করেন। এই সংঘর্ষে সিরিয়ার গভর্নর মুয়াবিয়া খলিফা আলির মুখোমুখি হন। ৬৫৭ সালে সংঘটিত বিখ্যাত সিফফিনের যুদ্ধে সুমাইফা মুয়াবিয়ার সেনাবাহিনীর অন্যতম উল্লেখযোগ্য কমান্ডার ছিলেন। ৬৫৭ সালের ২৭ জুলাই সিফফিনের দীর্ঘস্থায়ী যুদ্ধের এক সংঘর্ষে সুমায়ফা তাঁর হিময়ারি বাহিনী নিয়ে আলির সেনাবাহিনীর রাবিয়া গোত্রের বিরুদ্ধে আক্রমণ চালান। এই যুদ্ধে তিনি নিহত হন। একই সংঘর্ষে খলিফা উমরের পুত্র উবায়দুল্লাহও প্রাণ হারান।

## ঐতিহ্য
উবায়দুল্লাহর মৃত্যুর কারণে মুয়াবিয়া গভীরভাবে মর্মাহত হন. তবে ইতিহাসবিদ মাদেলুংয়ের মতে তিনি সুমায়ফার মৃত্যুর জন্য সম্ভবত সন্তুষ্ট ছিলেন; কারণ এটিকে সিরিয়ায় হিময়ারি আকাঙ্ক্ষার জন্য তিনি একটি বড় আঘাত হিসেবে দেখেছিলেন। প্রকৃতপক্ষে, সুমায়ফা ও আগের দিন সংঘর্ষে আলহান গোত্রের হিময়ারি নেতার নিহত হওয়ায় সিরিয়ায় তাদের গোত্রের প্রভাব ধীরে ধীরে দুর্বল হয়ে পড়ে।

তার পুত্র শুরাহবিল উমাইয়া খলিফাদের একজন প্রধান সেনাপতি ছিলেন এবং তিনি খাজিরের যুদ্ধে আলির পরিবারের সমর্থকদের বিরুদ্ধে লড়াই করতে গিয়ে নিহত হন। এছাড়া জুল কালা পরিবারের অন্য সদস্যরাও উমাইয়া খলিফাদের অধীনে গভর্নর ও সামরিক কমান্ডার হিসেবে দায়িত্ব পালন করেন; যদিও তাদের সঙ্গে সুমাইফার সঠিক সম্পর্ক স্পষ্টভাবে নির্ধারিত নয়।

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:মুসলিম সেনাপতি
বিষয়শ্রেণী:আরব সেনাপতি